钦定古今图书集成/理学汇编/文学典/第199卷 > 《跋李成德宫词》前人
## 钦定古今图书集成/理学汇编/文学典/第199卷 > 《跋李成德宫词》前人

唐人工诗者多喜为《宫词》，“天阶夜月凉于水，卧看牵
牛织女星。玉容不及寒鸦色，犹带朝阳日影来。”世称绝唱。以予观之，此特记恩遇疏绝之意于凝远不言
之中，非能摹写太平，藻饰万物。读成德所作一百篇，
知前人之未工也。其收拾道山绛阙之春色，刻画玉
楼金屋之情状，使海山濒海之人读之，如近至尊，非
其才高当世，何以致此。《上元日题》